Tsaghats Kar

Tsaghats Kar ( armenavon Ցաղաց քար Վանք ) tir armenafe tucpastaxe tigise koe Yeghegis dota ke Vayots Dzor winka vagee Xayastana.

Tucpastaxe vas bat taltef yonak ( dem Surp Hovhannes uja isu Surp Astvatsatsin is tanoye gavit gijaxe et konake flixe ) is ban ronef yonak ( dem Surp Karapet uja isu Surp Nshan ) ruldar. Tir evlon gu X-eafa decemda isu XI-eafa.

 Tawavopafa debala 
Tsaghats Kar tice Yeghegis krant tigir, moe geefa krimpa ke Vardenis jaka, wale Artabuynk wida isu Horbategh isu Yeghegis, poke Smbataberd savsafa ralma.

 Izva 
Zabdura va taltef yonak ke Tsaghats Kar co tir evlafa gu gazugal ke Abas bak X-eafa decemda solve taltef yonak bak 1041 gadenon gan Vardik gertik is rotir zobenon gan gazik ke Syunik zo kolnayar.(fr) Patrick Donabédian is Jean-Michel Thierry, Les arts arméniens, Éd- Mazenod, Paris, 1987, ISBN 2-85088-017-5.

Bak 1221 zo dimempar.(en) Nicholas Holding, Armenia and Nagorno-Karabagh, Bradt Travel Guides, 2006, ISBN 978-1841621630. Bak XIV-eafa decemda wan tir runkafe voxe re tir rawafe.

 Kolna 
Tsaghats Kar tucpastaxe vas toloy yonak ruldar : bat taltef ( dalaf ) is ban ronef, voke 200 m-. Va konak xatckar atcom moe debak trasit.

 Taltef yonak 
Taltef yonak vas Surp Hovhannes uja isu Surp Atsvatsatsin is tanoye gavit gijaxe is konake flixe  vawale migexa ruldar. Me tir zikeyen.

Gegison va ronefa rebava ke anambe, Surp Hovhannes uja kolnayana bak 989 (fr) Patrick Donabédian is Jean-Michel Thierry, Les arts arméniens, bu 177. tir tantamaxofa uja dem galza daykesa vas tanoya swalorafa tola vox re atitsuyusa ; geefa rebava gu tanoya ponyacka wale toloya gentimafa olkobama zo tuvarayar. Tantamaxofa amudama gee bana uja tigir.

Dere keve ronefa rebava vox lenteon, Surp Astvatsatsin uja tir balemtamaxofa uja dem lekeon vimava, is gekeveon dadisa va tanoya lupaxa ( rotir idulugalafe gavit gijaxe ).(fr) Patrick Donabédian is Jean-Michel Thierry, Les arts arméniens, bu 178. Zovdom va turestara ke taltefa Syunik gola bazecker. Abrotcafe gavit gijaxe volmiv kolnayane gan Shahanduht gazikya ke Syunik bak 1000 abdueon tigir , dem istef zovdom is tise zobexiskafe.(fr) Patrick Donabédian is Jean-Michel Thierry, Les arts arméniens, bu 198. 

Wale bata toloya uja, kovdagalzakoraf plor kaikion zo vegeduyur ise kal bat pak ke tucpastaxe star.

 Ronef yonak 
Ronef yonak vas Surp Karapet uja isu Surp Nshan ruldar.

Vanovayana gan Gagik II gazik ke Armena numaz kolnayana bak 1041 (fr) Patrick Donabédian is Jean-Michel Thierry, Les arts arméniens, bu 169., Surp Karapet uja tir gamdakorafa is budenafa dem moefa akintakorafa truga dem tanafa takaxa. Lentak ke tumtaxo gu balumaks kaatoes va trig zo zikeyer. Divefa zikexa ( rontagentimaf xutek ke geefi tuveli, is dilk xutanaf gu fixu ) tir ordafa gu Ani serna. (fr) Patrick Donabédian is Jean-Michel Thierry, Les arts arméniens, bu 153., Dere tir dem balumaks va kiiz vannaris va namulolye bene geef lentor, is balumaks va krapol dilfus va jaftolye bene lentef lentor.

Milevlon vegeduyuna Surp Nshan uja tir tantamaxofa dem abdukevefa omafa olkoba is vreptakorafa mawama ; bata tolvegemafa pona va caxafi fli ke kolna soxer.(fr) Jannic Durand is Ioanna Rapti is Dorotea Giovannoni, Armenia sacra — Mémoire chrétienne des Arméniens (IVe – XVIIIe siècle), Somogy / Louvre tcila, Paris, 2007, ISBN 978-2-7572-0066-7, bu 136. Taltef lentor tir dem tanoya remefa ponyacka dem jontolafa vokoda, is do drumvokeon toloy xatckar atcom milevlaf gu 1041.

 Dere rupec 

 Vuestexa 

Tsaghats Kar ke Yeghegis
Tsaghats Kar ke Yeghegis